|  |  |
| --- | --- |
| Neuropsykologisk afdeling  Den: 18.03.2018  Referent: Hemela |  |

|  |  |
| --- | --- |
| **Oversigt**  **Over klageinstanser** | **Klageregler m.v.** |
| **Klage til**  **Borgmesteren over**  **sagsbehandlingen** | Som leder af kommunens administration jf. § 31, stk. 3 i den kommunale styrelseslov har borgmesteren ansvaret for, at kommunens medarbejdere udfører deres arbejde i overensstemmelse med lovgivning m.v. Hvis en borger oplever, at administrationen ikke gør dette, kan borgeren klage til borgmesteren over sagsbehandlingen. |
| **Klage til**  **Ankestyrelsen over**  **en afgørelse** | Det fremgår af retssikkerhedsloven, at;   * Når det fremgår af lovgivningen, kan kommunalbestyrelsens, herunder jobcenterets, afgørelser indbringes for Ankestyrelsen eller Ankestyrelsens Beskæftigelsesudvalg (§ 60, stk. 1), * Afgørelser om det generelle serviceniveau, herunder hvilke tilbud og pladser der skal være til rådighed i kommunen og takster for tilbuddene, **ikke kan** indbringes for Ankestyrelsen (§ 60, stk. 3), * Klage til Ankestyrelsen som hovedregel skal ske inden 4 uger efter, at klageren har fået meddelelse om afgørelsen (§ 67), * Ankestyrelsen ikke er bundet af parternes påstande og er uafhængig af instruktioner vedrørende afgørelsen af den enkelte sag (§ 68, stk. 1), * Ankestyrelsens afgørelse kan gå ud på afvisning, stadfæstelse, hjemvisning, ophævelse eller ændring af den afgørelse, der er klaget over (§ 68, stk. 2), * Ankestyrelsen kan efterprøve retlige spørgsmål (§ 69).   Se også Ankestyrelsens hjemmeside: ”Sådan behandler vi din klagesag”. |
| **Klage til tilsynet** | Det fremgår bl.a. af den kommunale styrelseslov, at;   * Ankestyrelsen ikke fører tilsyn, i det omfang særlige klage- eller tilsynsmyndigheder kan tage stilling til den pågældende sag (§ 48), * Ankestyrelsen beslutter (ingen frist), om der er tilstrækkelig anledning til at rejse en tilsynssag (§ 48 a), * Ankestyrelsen kan udtale sig om lovligheden af kommunale dispositioner eller undladelser (§ 50), * Har kommunalbestyrelsen truffet en beslutning, der strider mod lovgivningen, kan Ankestyrelsen sætte beslutningen ud af kraft (§ 50 a), * Undlader kommunalbestyrelsen at udføre en foranstaltning, som den efter lovgivningen har pligt til at udføre, kan Ankestyrelsen pålægge de medlemmer af kommunalbestyrelsen, som er ansvarlige for undladelsen, tvangsbøder (§ 50 b). * Ankestyrelsens afgørelser om anvendelse af de foranstaltninger, der er nævnt i bl.a. § 50 a og § 50 b, kan af de organer eller medlemmer, foranstaltningen er rettet imod, indbringes for økonomi- og indenrigsministeren (§ 52).   Se også tilsynets hjemmeside: Sådan behandler tilsynet en sag. |
| **Klage til Folketingets Ombudsmand** | Det fremgår bl.a. af ombudsmandsloven, at;   * En klage som hovedregel skal være indgivet inden et år efter, at forholdet er begået (§ 13, stk. 3 og 4), * Klage over forhold, der kan påklages til en anden forvaltningsmyndighed, ikke kan indgives, førend den anden forvaltningsmyndighed har truffet afgørelse (§ 14), * Ombudsmanden selv afgør, om en klage giver tilstrækkelig anledning til undersøgelse (§ 16, stk. 1), * Hvis en klage ikke giver ombudsmanden anledning til kritik, henstilling m.v., kan sagen afsluttes, uden at ombudsmanden forinden forelægger klagen til udtalelse for myndigheden (§ 16, stk. 2), * Ombudsmanden skal bedømme, om myndigheder eller personer handler i strid med gældende ret eller på anden måde gør sig skyldige i fejl eller forsømmelser ved udøvelsen af deres opgaver (§ 21), * Ombudsmanden kan fremsætte kritik, afgive henstillinger og fremsætte sin opfattelse af en sag (§ 22). |
| **Anlægge sag ved domstolene** | En borger, der er utilfreds med f.eks. en kommunes eller Ankestyrelsens afgørelse, kan til enhver tid anlægge retssag mod disse instanser for at få en dom i sagen. Læs evt. mere om at anlægge sag m.v. |
| **Klage til FN’s handicapkomite** | Det fremgår bl.a. af tillægsprotokollen, at;   * Alle retsmidler, der står til rådighed i hjemlandet, skal være udtømt (dette gælder dog ikke, hvor anvendelsen af retsmidlerne trækker urimeligt i langdrag, eller hvor det er usandsynligt, at de vil føre til en effektiv afhjælpning) (artikel 2), * Hvis komitéen modtager pålidelige oplysninger, som tilkendegiver, at en deltagerstat alvorligt eller systematisk krænker de i konventionen anførte rettigheder, skal komitéen opfordre den pågældende deltagerstat til at samarbejde ved undersøgelsen af oplysningerne m.v. (artikel 6.1), * Den pågældende deltagerstat skal inden seks måneder efter modtagelsen af de resultater, kommentarer og anbefalinger, som komitéen har videresendt, fremsende sine bemærkninger til komitéen (artikel 6.4). |
| **Klage til Datatilsynet** | Det fremgår af Datatilsynets hjemmeside, at en borger f.eks. kan klage, hvis;   * Borgeren ikke får de oplysninger, som borgeren har krav på efter reglerne om indsigt, * Der uretmæssigt er lagt oplysninger om borgeren ud på internettet, eller * Der uretmæssigt er blevet videregivet oplysninger om borgeren til en tredjeperson. |

Patientvejleder/

Henriette Larsen